《杨蟾川铁佛普度会》
宋代·施枢

炜烨神光烛素屏，苦魂蒙度语堪听。
但知实相皆非相，自证无形入有形。
火炼赤炉超上景，水流华沼荡寒庭。
功成试问谁能似，元子真人旧典刑。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。